धब्बेदार लकड़बग्घा
धब्बेदार लकड़बग्घा (Spotted hyena), जिसका वैज्ञानिक नाम क्रोकुटा क्रोकुटा (Crocuta crocuta) है, उप-सहारा अफ़्रीका में मिलने वाली लकड़बग्घे की एक जीववैज्ञानिक जाति है। यह क्रोकुटा (Crocuta) वंश की एकमात्र सदस्य जाति है। इस जाति की उतपत्ति एशिया में हुई और लगभग दस लाख वर्ष तक यह यूरोप में भी फैली हुई थी, लेकिन अब केवल अफ्रीका में ही मिलती है। यह मांसाहारी गण की सबसे अधिक मिलनसार जाति है और यह बड़े समूहों में रहते हैं। इनका आपसी सामाजिक व्यवहार नरवानरों से मिलता जुलता है।